CELEX: 22019D0726
Language: sk
Date: 2017-07-07 00:00:00
Title: Rozhodnutie Spoločného výboru EHP č. 119/2017 zo 7. júla 2017, ktorým sa mení príloha I (Veterinárne a fytosanitárne záležitosti) k Dohode o EHP [2019/726]

16.5.2019   
               
               
                  SK
               
               
                  Úradný vestník Európskej únie
               
               
                  L 128/3
               
            
         ROZHODNUTIE SPOLOČNÉHO VÝBORU EHP
         č. 119/2017
         zo 7. júla 2017,
         ktorým sa mení príloha I (Veterinárne a fytosanitárne záležitosti) k Dohode o EHP [2019/726]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Komisie (EÚ) 2017/185 z 2. februára 2017, ktorým sa stanovujú prechodné opatrenia na uplatňovanie určitých ustanovení nariadení Európskeho parlamentu a Rady (ES) č. 853/2004 a (ES) č. 854/2004 (1), sa má začleniť do Dohody o EHP.
                  
               
                     (2)
                  
                  
                     Platnosť nariadenia Komisie (EÚ) č. 1079/2013 (2) začleneného do Dohody o EHP uplynula 31. decembra 2016, a preto treba odkaz naň v rámci Dohody o EHP vypustiť.
                  
               
                     (3)
                  
                  
                     Rozhodnutie Komisie 2010/680/EÚ (3), ktoré je začlenené do Dohody o EHP, bolo zrušené vykonávacím rozhodnutím Komisie (EÚ) 2017/478 (4) s účinnosťou od 1. januára 2018, a preto treba odkaz naň v rámci Dohody o EHP vypustiť.
                  
               
                     (4)
                  
                  
                     Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (5)
                  
                  
                     Príloha I k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Príloha I k Dohode o EHP sa mení takto:
            
                        1.
                     
                     
                        Znenie bodu 20 v kapitole I časti 6.1 [nariadenie Komisie (EÚ) č. 1079/2013] sa nahrádza takto:
                        „32017 R 0185: nariadenie Komisie (EÚ) 2017/185 z 2. februára 2017, ktorým sa stanovujú prechodné opatrenia na uplatňovanie určitých ustanovení nariadení Európskeho parlamentu a Rady (ES) č. 853/2004 a (ES) č. 854/2004 (Ú. v. EÚ L 29, 3.2.2017, s. 21).“
                     
                  
                        2.
                     
                     
                        V kapitole III časti 2 pod nadpisom „AKTY, KTORÉ ŠTÁTY EZVO A DOZORNÝ ÚRAD EZVO NÁLEŽITE ZOHĽADNIA“ sa bod 82 (rozhodnutie Komisie č. 2010/680/EÚ) vypúšťa s účinnosťou od 1. januára 2018.
                     
                  
         
            Článok 2
            Znenie nariadenia (EÚ) 2017/185 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 8. júla 2017 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP a v dodatku EHP k Úradnému vestníku Európskej únie.
         
         
            V Bruseli 7. júla 2017
            
               
                  Za Spoločný výbor EHP
               
               
                  predsedníčka
               
               Sabine MONAUNI
            
         
         
            (1)  Ú. v. EÚ L 29, 3.2.2017, s. 21.
         
            (2)  Ú. v. EÚ L 292, 1.11.2013, s. 10.
         
            (3)  Ú. v. EÚ L 292, 10.11.2010, s. 57.
         
            (4)  Ú. v. EÚ L 73, 18.3.2017, s. 29.
         
            (*1)  Ústavné požiadavky neboli oznámené.